পুরীতে গিয়ে এবার জালিয়াতির কবলে পুণ্যার্থীরা

ওয়েব ডেস্ক: সাইবার জালিয়াতির খবর এখন প্রতিদিনই প্রায় খবরের শিরোনামে। আর এবার সাইবার জালিয়াতির শিকার পুরীর জগন্নাথ মন্দিরের পুণ্যার্থীরা। জানা যাচ্ছে, মন্দিরের অতিথি নিবাসের নাম করে খোলা হয়েছে ভুয়ো ওয়েবসাইট। আর সেই ওয়েবসাইট থেকেই চালানো হচ্ছে প্রতারণা চক্র।

আরও পড়ুন: মহাকুম্ভের নাম করে কি হুজুগে টিকিট বিক্রি হয়েছিল দিল্লিতে! কী বলছে তদন্ত রিপোর্ট

ইতিমধ্যেই এই ঘটনার খবর সামনে এসেছে মন্দির পরিচালন কমিটির কর্তৃপক্ষের কাছে। ইতিমধ্যেই এই ঘটনা সম্পর্কে ওড়িশা পুলিশের সাইবার ক্রাইম বিভাগে অভিযোগ দায়ের করেছে মন্দির কর্তৃপক্ষ।

বছরভর পুণ্যার্থীদের যাতায়াত লেগেই থাকে পুরীতে। এবং সেখানে পুজোও দেন তারা। যার জেরে বছরভর পুরীতে হোটেলের চাহিদা তুঙ্গে থাকে। আর সেই সুযোগকে কাজে লাগিয়ে প্রতারকরা একাধিক হোটেলের নামে ভুয়ো ওয়েবসাইট খুলেছে সাইবার প্রতারকরা। পর্যটকদের অভিযোগ ঘর বুকিং করলেই টাকা চলে যাচ্ছে প্রতারকদের অ্যাকাউন্টে। এই বিষয়ে ইতিমধ্যেই শুরু হয়েছে তদন্ত।

দেখুন অন্য খবর